
compass a narrower concept than that originally accepted by the authors of 
these names. 

Clarke (1898) referred eight South African species to Fimbristylis, and 
following Pax’s classification, placed four of these in the section Dichelostylis, 
three in Trichelostylis and one in Abildgaardia. It is difficult to understand why 
he preferred to place F. squarrosa Vahl in Dichelostylis rather than in 
Pogonostylis. 

Fourteen species within Fimbristylis have been recorded for Southern 
Africa by the present author. The sectional arrangement of these following 
Pax and Kern is shown in Table 1. 

It remains to be seen in how far such classification will have to be modified 
in the light of information from fields other than morphology, particularly 
when such evidence can be integrated with similar information for world species. 

ANATOMIE VAN DIE STINGELS VAN PROTEA 

REPENS (L) L. EN LEUCADENDRON ADSCENDENS 

KEBRI BOU EN DIFFERENSIASIE VAN DIE 
GROFEIPEINTE 


CARINA VISSER 
ABSTRACT 


The structure of the stem growing points of Protea repens (L.) L. non Thunb. and 
Leucadendron adscendens R. Br., and the differentiation of the primary tissues beneath it 
were investigated and compared. In the apical meristem are a two-layered tunica and a 
corpus. The following cytohistological zones are present: a central zone, a peripheral zone 
and a ribmeristem. Differentiation of the cortex, pith and procambium was investigated. 
The procambial strands as well as the primary phloem within it differentiate acropetally, 
while the primary xylem differentiates acropetally and basipetally from the leaf bases. 


INLEIDING 

Oor die vegetatiewe anatomie van die Proteaceae is nog min navorsing 
gedoen, terwyl dit wat wel gedoen is, hoofsaaklik van Australiese soorte is. 
In die beskikbare literatuur kon slegs gegewens gevind word oor die blaar- 
anatomie en algemene stingelanatomie. Oor die bou van die groeipunte en 
die differensiasie van weefsels in en onder die groeipunte kon geen gegewens 
gevind word nie. In die huidige ondersoek is `n poging aangewend om die 
leemtes in hierdie verband aan te vul. 


MATERIAAL EN METODES 

Twee soorte van die Proteaceae is vir die ondersoek gebruik, nl. Protea 
repens (L.) L. non Thunb. (P. mellifera Thunb.) en Leucadendron adscendens 
R. Br. Die materiaal van albei soorte is in die Jan Marais-park op Stellenbosch 
versamel. 

Versamelings is ongeveer elke twee maande oor `n tydperk van een jaar 
gemaak. Gedurende die begin van die groeiseisoen is versamelings meer gereeld 
gemaak, nl. ongeveer elke maand. 

Vir die ondersoek van die stingelgroeipunte is okselknoppe en eindknoppe 
gebruik. Verskeie metodes van fiksering en kleuring is getoets en gekombineer 
om die beste resultate met die betrokke materiaal te verkry. Dit het geblyk dat 
FAA die beste fikseermiddel is. Vir die dehidrasie en infiltrasie in paraffienwas 
is etielalkohol en chloroform gebruik. Mikrotoomsneé met `n dikte van 10—I2u 
is gemaak. Delafield se haematoksilien alleen, of in kombinasie met safranien, 


* Verkorte weergawe van `n verhandeling vir die verkryging van die M.Sc.-graad in die 
Plantkunde aan die Universiteit van Stellenbosch, Februarie 1964. 

is algemeen gebruik vir die kleuring van die sneë. Tekeninge is gemaak met `n 
Zeiss Promar-tekenapparaat. 


ONDERSOEK 


Stingels van `n aantal plante van bogenoemde soorte is dwarsdeur die jaar 
ondersoek wat uitwendige morfologiese kenmerke en groeitye betref. 

Die eindknoppe van beide soorte is hoofsaaklik verantwoordelik vir die 
vorming van bloeiwyses, terwyl een of meer van die okselknoppe onder die 
eindknop stingelverlenging veroorsaak. In sommige gevalle sorg die eindknop 
egter vir stingelverlenging, terwyl die okselknoppe dan rustend bly. 

Die groeipunte van Protea repens was rustend wat stingelverlenging betref 
gedurende Januarie tot Mei. en aktiefgroeiend vanaf Junie tot Desember. Die 
stingeltoppe van Leucadendron adscendens was rustend gedurende April tot 
Oktober, en het verleng vanaf November tot April. 

1. Bou van die groeipunte (figure 1—2) 

Die stingelgroeipunte van P. repens en L. adscendens stem in hoofsaak 
ooreen in bou. 

Aard. vorm en grootte van die groeipunte (fig. 1). By beide soorte is die 
apikale meristeem redelik groot. sterk koepelvormig en effens verhef bokant 
die jongste blaarprimordia. Die aktiefgroeiende stingeltop word omring deur 
talle jong loofblaartjies. terwyl die rustende knop omring is deur `n aantal 
klein skubblaartjies. 

Direk onder die apikale meristeem is nog geen litte aanwesig nie en die blaar- 
primordia, wat spiraalsgewys ontstaan, is dig opmekaar gerangskik. Litver- 
lenging vind eers plaas onderkant die vyfde tot sesde blare van `n ortostichie. 
Die stingelprotodermis is eers in hierdie eerste litte waarneembaar. Die eerste 
okselknopprimordia kom voor in die oksels van die sesde of sewende blare van 
die ortostichie. Hulle ontstaan dus uit gedeeltelik gedifferensieerde weefsel 
van die litte. 

Primêre verdikking vind baie vroeg plaas—net nd of tydens die aanleg van 
die blaarprimordia. Daarom sit `n aantal blaarprimordia op die skuinste, 
naasteby langs mekaar (fig. 1). 

Die vorm van die apikale meristeem bly koepelvormig gedurende die plasto- 
chron, maar toon die tipiese grootteveranderings soos dikwels in die literatuur 
beskryf. In die maksimale area-fase, d.w.s. aan die einde van die plastochron 
en net voor die vorming van `n nuwe blaar, is dit hoër en breër. Nadat die 
jongste blaarprimordium ontstaan het, d.w.s. aan die begin van die plastochron, 
is dit effens smaller en platter (d.i. minimale area-fase). 

By die aktiewe groeipunte van P. repens varieer die grootte van die apikale 
meristeem van 200—318, breed (gemeet by die basis) en 55—88u hoog aan die 

EG IK 
Diagram van `n mediane lengtesnee deur die stingelgroeipunt van Protea repens, x 23; 
am, apikale meristeem; bp, blaarprimordia; pk, prokambium. 


Fic. 2. 
Sitohistologiese sones in `n mediane lengtesnee deur die apikale meristeem van Protea 
repens, X 125; bp, blaarprimordium; jbp, jongste blaarprimordium; ps, perifere meristeem; 
rm, ribmeristeem; ss, sentrale sone; tl, buitenste tunicalagie; t2, binneste tunicalagie. 


begin van `n plastochron, tot 253—374u breed en 83—132y hoog aan die einde 
van `n plastochron. By rustende knoppe van P. repens varieer die grootte van 
220—270u breed en 77—10u hoog aan die begin, tot 260—330u by 88—I43u 
aan die einde van `n plastochron. By L. adscendens varieer die grootte van 
150—172p breed en 66—77u hoog in die maksimale tot 117—143u by 44—S8u 
in die minimale area-fase. 

Die breedte van die apikale meristeem is op mediane lengtesneë gemeet 
tussen die oksels van die twee jongste herkenbare blaarprimordia. Die hoogte 
is gemeet vanaf hierdie lyn tot by die hoogste punt van die apikale meristeem. 
Dit is die metode wat o.a. deur Rouffa en Gunckel (1951) en deur Popham en 
Chan (1950) gevolg is. 

Uit bogenoemde afmetings kan gesien word dat die apikale meristeem van 
P. repens bietjie groter is as dié van L. adscendens. 

Delingsfigure van mitose is waargeneem in aktiefgroeiende stingeltoppe 
van P. repens wat van Junie tot Desember versamel is. Hierdie seldelings is `n 
bewys van die aktiwiteit van die apikale meristeem. Geen delingsfigure is egter 
waargeneem in groeipunte van L. adscendens nie. 


Tunica en corpus (fig. 2). In `n mediane lengtesnee het die apikale meristeem 
van beide soorte `n gelaagde voorkoms. Indien die delingsvlakke van die selle 
in ag geneem word. kan `n tunica en corpus daar onderskei word (fig. 2). 

In die huidige ondersoek is die apikale meristeem beskou as slegs daardie 
gedeelte van die stingeltop tussen en bokant die twee jongste blaarprimordia, 
aangesien die selpatroon versteur word deur die vorming van die blaarprimordia 
(vgl. Schmidt. 1924). Die tunica is beskou as daardie oppervlakkige sellae waarin 
slegs antiklinale delings plaasvind (Clowes, 1961). 


By beide P. repens en L. adscendens is twee tunicalae aanwesig, nl. tl en t2, 
waar tl die buitenste en t2 die binneste tunicalagie is. Bokant die punte van 
blaarinisiasie deel die tunicaselle slegs antiklinaal. Waar die jong blare gevorm 
word. deel selle van t2 ook periklinaal en skuins, nes die buitenste paar sellagies 
van die corpus, om daar `n bultjie van meristematiese selle. die blaarprimordium, 
te vorm. Die aantal tunicalae bly konstant gedurende die plastochron, asook 
gedurende die verskillende jaargetye. 


Die selle van die tunica is redelik klein, ongeveer reghoekig, min gevakuoleer 
en besit groot kerne. Die selwande tussen dogterselle wat pas gedeel het, is 
effens dunner as die ouer wande. Die sentraal geleë tunicaselle is effens groter 
en neem minder kleurstof op (is dus meer gevakuoleer) as dié aan die kante. 

Onder die tunica kom die corpus voor wat die grootste deel uitmaak van 
die apikale meristeem. In die derde laag vanaf die oppervlakte vind meesal 
antiklinale, maar soms ook periklinale delings plaas. Dus behoort hierdie 
laag reeds tot die corpus, volgens Clowes se definisie van die tunica. In die 
corpus vind verder antiklinale, periklinale en skuins delings plaas, om sodoende 
nuwe selle by die corpus by te voeg, namate die corpusselle aan die onderkant 
differensieer tot volwasse selle van die stingel. 

Die selle van die corpus lyk nie almal eners nie en verskil van mekaar t.o.v. 
selgrootte, selvorm, mate van vakuolering (en dus kleurbaarheid), selwanddikte 
en delingsvlak. Daarom kan in die corpus verskillende sones onderskei word. 

Sitohistologiese sones (fig. 2). In `n mediane lengtesnee van die stingeltoppe 
kan drie sitohistologiese sones onderskei word by beide soorte. Die grense van 
die sones is nie skerp nie, want die volgende eienskappe word gebruik om die 
indeling te maak: selgrootte, selvorm, relatiewe dikte van selwande, mate van 
vakuolering, affiniteit van die selle vir kleurstof, delingsvlak, posisie van die selle. 

Wat betref die indeling van die apikale meristeem in sitohistologiese sones 

word in die literatuur twee groepe werkers aangetref, nl. `n groep (o.a. Popham 
1951, Gifford 1954, Boke 1941, Reeve 1942) wat die tunica as `n afsonderlike 
sone beskou. Ander werkers (o.a. Philipson 1954, Majumdar 1942, Millington 
en Gunckel 1950) ignoreer die gelaagdheid van die top wanneer hul die apikale 
meristeem in sones indeel. In die huidige ondersoek word laasgenoemde op- 
vatting gehuldig, aangesien die tunica hier, op grond van ander faktore as net 
die delingsvlak, nie as `n afsonderlike sone te onderskei is nie. 

(i) Die sentrale sone is redelik groot en is sentraal en oppervlakkig geleë. Dit 
sluit die sentraal geleë deel van die tunica, sowel as die sentrale en hoogste 
deel van die corpus in. 

Die selle van hierdie sone is groter as dié van die perifere sone en meer 
isodiametries. Hulle is ligter gekleur en dus meer gevakuoleer as in die 
perifere sone. Geen delingsfigure is hier te sien nie, maar die konfigurasies 
van selle suggereer dat delings wel hier plaasvind, antiklinaal in die twee 
buitenste sellae en in alle rigtings in die dieper lae. 

(ii) Die perifere sone kom voor as `n oppervlakkige silinder aan die kante van, 
en skuins onderkant die sentrale sone. Dit is ongeveer agt tot tien sellae 
diep. Aan die buitekant van die sone kom die twee tunicalagies voor en dieper 
(na binne) is corpusselle. Seldelings vind antiklinaal plaas in die tunica en 
in alle vlakke in die corpus. Die selle is klein, met groot kerne en is min 
gevakuoleer. 

Die tunicaselle van hierdie sone is kleiner, meer vierkantig van vorm, 
minder gevakuoleer en die groot kerne is donkerder gekleur as die tunicaselle 
wat deel uitmaak van die sentrale sone. 

Uit die perifere sone ontstaan die blaarprimordia asook later die 
epidermis, skors en prokambium. Die epidermis ontstaan uit tl en die 
skors uit t2 en die buitenste corpusselle. Die prokambium ontstaan uit die 
binneste corpusselle van hierdie sone deur lengtedelings, waardeur lang, 
smal, protoplasmaryke selle gevorm word. 

(iii) Die ribmeristeem is die sentraal geleé massa selle onder die sentrale en binne 
die perifere sones, en bestaan uit die grootste, laer gedeelte van die corpus. 

Die selle is relatief groot, isodiametries, baie gevakuoleer en met effens 
verdikte wande. Seldelings vind hier in alle vlakke plaas maar verminder 


/ 
FIG. 3. 


Fillotaksie van Protea repens, X 44. 


Fiac.4. 


Fillotaksie van Leucadendron adscendens, x 98; am, apikale meristeem; par, parastichie: 
pk, prokambium. 

geleidelik ondertoe, terwyl vakuolering toeneem na onder. Deur lengte- en 
skuins delings van sommige van die selle vermeerder die aantal vertikale 
selrye, sodat die stingel breër word. Primêre diktegroei geskied, m.a.w. deur 
lengtedelings in selle van die ribmeristeem. Baie dwarsdelings vind ook plaas 
in die vertikale selrye, en groepies dogterselle wat uit aparte moederselle 
ontstaan het, is te sien. Hierdie selgroepies word nie meer omring deur die 
oorspronklike moederselwand soos Ball (1949) by Lupinus albus gevind 
het nie. Die buitewande van so `n selgroepie is wel dikker as die dwarswande 
tussen die dogterselle. 

Die sitohistologiese sones is meer opvallend gedurende daardie maande 
wanneer die groeipunte redelik onaktief is. Sonasie stem ooreen by rustende en 
aktiewe groeipunte, behalwe dat die sentrale sone van laasgenoemde effens 
groter is as by rustende groeipunte. 

2. Differensiasie van primêre weefsels (figure 3—8). 

Die differensiasie van weefsels in en onder die groeipunte stem in hoofsaak 
ooreen by P. repens en L. adscendens. 

Dwarssneereekse is gemaak vanaf die apikale meristeem ondertoe. Hieruit 
kon ook die blaarstand bepaal word, nl. $ fillotaksie vir P. repens (fig. 3) en 2 
vir L. adscendens (fig. 4). 

Die apikale meristeem vertoon 'in `n dwarssnee aanvanklik as `n klein, ronde 
groep donker gekleurde, meristematiese selle. Blaarprimordia kom effens laer 
voor as bultjies aan die rand van die groep selle. Die deursnee van die apikale 
meristeem neem toe na onder a.g.v. seldeling en selvergroting daarin. 

Vakuolering begin ongeveer 100—I130u en 70u onder die top, by P. repens 
en L. adscendens onderskeidelik. Dit begin in die ribmeristeem (toekomstige 
murg) (fig. 5a) en neem geleidelik toe na onder. By rustende knoppe begin dit 
nader aan die apikale meristeem as by aktiewe groeipunte. Die eerste tannienbe- 
vattende murgselle kom ongeveer 190—230u onder die top by P. repens, en 
80u by L. adscendens voor. Klein intersellulêre ruimtes kan ongeveer 210—230u 
en 100—110u onder die top by P. repens en L. adscendens onderskeidelik, 
onderskei word. 

Vakuolering begin effens later in die perifere meristeem op die plek waar 
die toekomstige skors sal ontstaan, asook aan die abaksiale kante van die 
blaartjies. Terwyl vakuolering plaasvind, kom daar ook nog seldelings voor in 
die jong skors en murg. 

`n Oorblywende meristeemring is nou te onderskei, 200—240u onder die 
top by P. repens en 100—I20u by L. adscendens, op die grens tussen die toe- 
komstige skors en murg (fig. 5b). Dit bestaan uit `n ring van klein, ongevakuo- 
leerde, donker gekleurde, meristematiese selle met groot kerne en dun selwande, 

FIG. 5: 
Dwarssneé deur ’n groeipunt van Protea repens, diagrammaties geteken. 5a. Eerste vakuo- 
lering geskied in die ribmeristeem (1204 onder die top), x 110. 5b. Die oorblywende 
meristeemring word afgebaken (160u onder die top), x 60. 5c. Differensiasie van die 
eerste prokambiumstringe geskied (290u onder die top), x 45. 5d. Differensiasie van die 
prokambiumstringe is voltooi (560u onder die top), x 36; am, apikale meristeem; bl, 
blaar; bp, blaarprimordia; bs, blaarspore; jbp, jongste blaarprimordium; m, murg; o, 
okselknop; om, oorblywende meristeemring; pk, prokambiumstring; ps, perifere meristeem; 
rm, ribmeristeem; sko, skors: vak, vakuolering begin. 

en is aaneenlopend met die apikale meristeem. In hierdie ring ontstaan die 
prokambiumstringe. Die meristeemring vorm geen afsonderlike ontwikkeling- 
stadium nie, aangesien die prokambiumstringe terselfdertyd as die ring dif- 
ferensieer. Volgens Esau (1954) is hierdie die algemene toestand. 

Die eerste prokambiumstringe word ongeveer 200—240u vanaf die top by 
P. repens en 120—I40u by L. adscendens aangelê (fig. Sc). Aanvanklik deel net 
een van die selle van die oorblywende meristeem oorlangs om ’n prokambium- 
string aan te lê. Die dogterselle deel weer herhaaldelik in die lengte, terwyl 
lengtedelings ook in die aangrensende selle plaasvind. Só ontstaan spoedig `n 
klein groepie meristematiese selle wat duidelik van die ander meristematiese 
selle onderskeibaar is deur hul kleiner deursnee. Dit is die prokambiumstring 
(figure 5c, 6a). 

Differensiasie van die prokambiumstringe vind akropetaal plaas. Naby 
die top is alleen `n klein aantal prokambiumstringe en verder na onder meer. 
Hierdie stringe staan in direkte verband met die jong blaartjies en is dus blaar- 
spore. Jonger prokambiumstringe ontstaan tussen die reeds bestaande stringe, 
sodat `n dwarssnee stringe met verskillende grade van differensiasie en groottes 
toon. Die stringe neem toe in breedte deur lengtedelings van hul eie, sowel as 
van die aangrensende selle van die meristeemring. 

Differensiasie begin in die groter prokambiumstringe ongeveer 230—270u 
onder die top by P. repens en 160—I90u by L. adscendens, met die aanleg van 
`n protofloëemelement in die buitenste gedeelte van die string (fig. 6b). Die 
eerste protofloéemelemente is van die ander selle in die string te onderskei deur 
effens dikker, donkerder gekleurde selwande en deurdat hulle min sitoplasma 
besit en dus leeg lyk. Differensiasie van die protofloëem geskied akropetaal. 

Differensiasie van die protoxileem begin in die groter stringe ongeveer 
250—300u onder die top by P. repens en 180—260u by L. adscendens (fig. 6c). 
Dit begin in die binneste gedeelte van die prokambiumstring, in `n blaarbasis, 
en brei uit akropetaal in die blaar in, sowel as basipetaal in die stingel in, om 
aan te sluit by die laergeleë, reeds bestaande primêre xileem van die stingel. 
Differensiasie van die protoxileem in die blaarbasisse begin nadat die opwaarts 
differensiérende protofloéem die blaarbasisse bereik het. Geleidelik differensieer 
meer protoxileemelemente, totdat `n klein groepie sulke elemente in die binne- 
helfte van die string voorkom. Die tracheale elemente van die protoxileem 
(vate en/of tracheiede) besit spiraalvormige wandverdikkings. 

`n Epidermis met `n dun kutikula is nou reeds aanwesig, maar nog geen 
huidmondjies nie. 

Die jong skors en murg vergroot nog deur seldelings daarin. Geen endodermis 
kom voor nie. By P. repens word setmeelkorrels reeds ongeveer 0:75—1 mm 

FIG. 6. 


chiemselle; pfl, protofloéem; pk, prokambiumstring; px, protoxileem. 


Anatomie van die Stingels van Protea 303 
Repens (L.) L. en Leucadendron Adscendens R. Br. I. Bou en 
Differensiasie van die Groeipunte 


onder die top aangetref in die paar lae skorsselle net buite die jong vaatbundels. 
Hierdie selle vorm die setmeelskede. By L. adscendens word setmeelkorrels 
reeds ongeveer 0-75 mm onder die top, verspreid in die skors en murg, aange- 
tref. Klein chloroplaste is hier reeds aanwesig in die skors maar nog geen steen- 
selle of kristalle nie. Die skors en murg is hier alreeds ryk aan tannien, en som- 
mige floëemelemente bevat ook al tannien. 

FIG. 7. 


Dwarssnee van `n jong stingel van Protea repens, diagrammaties geteken, x 18; bs, blaar- 
spoor; exv, ekstraxilére vesels; ixv, xilêre vesels; m, murg; prfl, primêre floéem; prx, primêre 
xileem; sko, skors. 

Die grens tussen proto- en metafloëem is nie skerp nie. Die elemente van laas- 
genoemde is effens groter as dié van die protofloéem en toon `n min of meer radi- 
ale rangskikking. In die primêre floéem is sifbuise, begeleidende selle en floéem- 
parenchiem te onderskei. In die sifbuise kom saamgestelde sifplate voor waarop 
klein hoeveelhede kallose te onderskei is. 

Terwyl die metafloëemelemente gevorm word, verloor die protofloéemsif- 
buise hul funksie. Die aangrensende parenchiemselle vergroot en druk die 
sifbuise en begeleidende selle inmekaar. Op hierdie stadium is die parenchiem- 
selle nog lewendig en dunwandig, maar later verdik en verhout hul wande en 
word daaruit groepe primêre floëemvesels aan die buitekante van die vaat- 


FIG. 8. 
Detail van `n sektor van fig. 7, x 190; chl, chloroplaste; e, epidermis; exv, ekstraxilére 
vesels: ipfl, inmekaargedrukte protofloéem; ipx, inmekaargedrukte protoxileem; ixv, 
jong xilére vesels; kr, kristal; ktu, kutikula; mfi, metafloéem; mx, metaxileem; pk, prokam- 
bium; px, protoxileem; sets, setmeelskede; tan, tannien. 


